CELEX: 62018TN0338
Language: sk
Date: 2018-05-31 00:00:00
Title: Vec T-338/18: Žaloba podaná 31. mája 2018 – Saleh Thabet/Rada

201807060631994542018/C 259/663382018TC25920180723SK01SKINFO_JUDICIAL20180531495021Vec T-338/18: Žaloba podaná 31. mája 2018 – Saleh Thabet/Rada
 ---documentbreak--- C2592018SK4910120180531SK0066491502Žaloba podaná 31. mája 2018 – Saleh Thabet/Rada
   (Vec T-338/18)2018/C 259/66Jazyk konania: angličtina
      Účastníci konania
   
   
      Žalobkyňa: Suzanne Saleh Thabet (Káhira, Egypt) (v zastúpení: B. Kennelly QC, J. Pobjoy, Barrister, G. Martin a C. Enderby Smith, Solicitors)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
            —
         
         
            zrušil rozhodnutie Rady (SZBP) 2018/466 z 21. marca 2018, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte, a zrušil vykonávacie nariadenie Rady (EÚ) 2018/465 z 21. marca 2018, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte v rozsahu, v akom sa vzťahujú na žalobkyňu,
         
      
            —
         
         
            konštatoval, že článok 1 ods. 1 rozhodnutia Rady 2011/172/SZBP z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte a článok 2 ods. 1 nariadenia Rady (EÚ) č. 270/2011 z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte, sa na žalobkyňu nevzťahuje, a
            uložil Rade povinnosť nahradiť trovy konania.
         
      
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
            1.
         
         
            Prvý žalobný dôvod je založený na tom, že Rada sa dopustila nesprávneho posúdenia, keď vychádzala z toho, že kritérium pre zaradenie žalobkyne do článku 1 ods. 1 rozhodnutia a do článku 2 ods. 1 nariadenia bolo splnené.
         
      
            2.
         
         
            Druhý žalobný dôvod je založený na tom, že článok 1 ods. 1 rozhodnutia a článok 2 ods. 1 nariadenia sú protiprávne, pretože a) im chýba platný právny základ a/alebo b) porušujú zásadu proporcionality.
         
      
            3.
         
         
            Tretí žalobný dôvod je založený na porušení práv žalobkyne podľa článku 6 ZEÚ v spojení s článkami 2 a 3 ZEÚ a podľa článkov 47 a 48 Charty základných práv Európskej únie v dôsledku toho, že Rada predpokladala, že súdne konanie v Egypte bolo v súlade so základnými ľudskými právami.